इराकलाई रोक्दै जोर्डन एसियन कपको क्वार्टरफाइनलमा
दोस्रो हाफको इन्ज्युरी समयको दुई गोलमा जोर्डनले इराकलाई ३–२ ले पराजित गर्दै सोमबार एसियन कपको क्वार्टरफाइनल यात्रा निश्चित गरेको छ । सुरुमा अग्रता लिएको जोर्डन खेलको अन्त्यतिर हारतर्फ अग्रसर देखिएको थियो ।
काठमाडौँ — दोस्रो हाफको इन्ज्युरी समयको दुई गोलमा जोर्डनले इराकलाई ३–२ ले पराजित गर्दै सोमबार एसियन कपको क्वार्टरफाइनल यात्रा निश्चित गरेको छ । सुरुमा अग्रता लिएको जोर्डन खेलको अन्त्यतिर हारतर्फ अग्रसर देखिएको थियो ।तर यल अल अरबले इन्ज्युरी समयको पाँचौँ मिनेटमा गोल गरे भने त्यसका दुई मिनेटपछि निजार अल रसदान आफ्नो टिमका लागि तेस्रो तथा निर्णायक गोल गरे । इराक अन्तिम १३ मिनेटमा दस खेलाडीमा सीमित रहेको थियो र जोर्डन यसको फाइदा लिन सफल रह्यो ।यसअघि यान अल नामटको गोलले जोर्डनले पहिलो हाफको इन्ज्युरुी समयको पहिलो मिनेटमा अग्रता लिएको थियो । पूर्व विजेता इराकका लागि साद नाटिकले ६८ औं मिनेटमा पहिलो गोल गरे ।आयमन हुसेनले ७६ औं मिनेटमा दोस्रो गोल थपे र इराक खेलमा अगाडि रह्यो । त्यस लगनै हुसेनलाई गोलको अत्याधिक खुसीयाली मनाएकोमा दोस्रो पहेँलो कार्ड देखाइयो र उनी मैदान छाड्न बाध्य रहे । 